આ મોડ્યૂલ મુજબ જો એક જ બાળક ઇચ્છતું કપલ IVFનો ઉપયોગ કરવા માગતું હોય તો ૩૫ વર્ષની ઉંમર સુધીમાં તેમણે બાળક મેળવવાના પ્રયાસ શરૂ કરી દેવા જોઈએ તો જ સંતાન પ્રાપ્તિની શક્યતાઓ ૯૦ ટકા સુધી બરકરાર રહે છે. એ જ રીતે બે બાળકો મેળવવા માટે જો કપલ IVFનો ઉપયોગ કરવા તૈયાર હોય તો ૩૧ અને ત્રણ બાળકો ઇચ્છતા હોય તેવા કપલ્સે ૨૮ની ઉંમરથી જ પ્રયાસ શરૂ કરી દેવા જોઈએ, તો જ સંતાન પ્રાપ્તિની શક્યતાઓ ૯૦ ટકા સુધી રહે છે. IVFનો ઉપયોગ કરીને એક બાળક મેળવવાની સંભાવના ૭૫ ટકા સુધીની રાખવી હોય તો એક સ્વસ્થ મહિલા ૩૯ વર્ષે પણ માતૃત્ત્વ ધારણ કરવાનો પ્રયાસ કરી શકે છે. બે બાળક માટે ૩૫ વર્ષે અને ત્રણ બાળકો માટે ૩૩મે વર્ષે પ્રયાસ કરવામાં આવે તો ગર્ભાવસ્થા ધારણ કરવાની સંભાવનાઓ ૭૫ ટકા રહે છે.